**PRIPOVIJEDANJE**

**OŠ LUDBREG: LUNA, VID I NIKOL OKUŠALI SE U ULOZI PRIPOVJEDAČA**

**Državna smotra u pripovijedanju održala se jučer,15. travnja, u Kući pripovijedanja i priča u Varaždinu**

Ovo je 7. DRŽAVNA SMOTRU u usmenome pripovijedanju (eng. storytelling) za djecu i mlade (od vrtićke dobi do 25 godina) u organizaciji udruge Hrvatsko društvo za pripovijedanje *Logos*.

Prekrasno poslijepodne bilo je ispunjeno šarolikim izborom pripovijedanja na razne teme. Glavna tema ovogodišnje smotre bila je *Dubina vode* te su se mnogi mladi pripovjedači okušali i u toj tematici.

Državna smotra promovira ljepotu pripovijedanja kojom želi oduševiti djecu i mlade, jer na kraju krajeva – svi o čemu govorimo – i čemu god da govorili ili željeli koga u što uvjeriti – svakako da se služimo elementima pripovijedanja, i to svakodnevno.

Članovima prosudbenog povjerenstva nije nimalo bilo lako u izricanju dojmova za svakog pripovjedača. Osobito su se trudili u izricanju pohvala i motiviranosti svakog djeteta koje se odazvalo na ovogodišnju Smotru. Među članicama bile su : **Marina Mavrek**, diplomirana knjižničarka i diplomirana učiteljica razredne nastave i engleskog jezik te dr.sc. **Martina Hranj**

Na Smotri su sudjelovali i učenici OŠ Ludbreg: **Vid Ivanuša, Nikol Friščić i Luna Bačani.**

Svaki pripovjedač/pripovjedačica nagrađeni su prigodnim poklonom i zahvalnicom koja će ih podsjetiti na ovu Smotru na kojoj su po prvi puta sudjelovali.

Svako prosudbeno povjerenstvo bira najuspješnije kao AMBASADORE, predstavnike za nagradnu edukaciju i usavršavanje pripovjedačkih vještina tijekom Masterclassa u Varaždinu. Na tu edukaciju upućeni su i naši učenici. Mladi pripovjedači će tijekom masterclassa imati grupnu i individualnu edukaciju te će pripremiti završni grupni pripovjedni nastup.

Smotrom će se i nadalje poticati čitanje, njegovati ljubav prema domovini, tradicijskoj baštini i povijesti, poticati usmeno jezično izražavanje, pripremati mlade za javni nastup, ali i njegovati i poticati kulturu govorenja te slušanja.

Jučer je naročito bilo zapažen svojim umijećem pripovijedanja pripovjedač **Vid Ivanuša**.

Svim našim vrijednim učenicima želimo ugodan boravak u Varaždinu gdje će se susresti sa pripovjedačima iz čitave Hrvatske i uživanje u zavrijeđenoj nagradi**.**